# A Nap könnyei

### A Wikipédiából, a szabad lexikonból.

A Nap könnyei Tears of the Sun
IMDB 6.3/10 (13,685 szavazat)
Rendező: | Antoine Fuqua
Producer: | Ian Bryce Mike Lobell Arnold Rifkin
Forgatókönyvíró: | Alex Lasker Patrick Cirillo
Főszerepben: | Bruce Willis Monica Bellucci Cole Hauser Tom Skerritt
Zene: | Hans Zimmer
Operatőr: | Mauro Fiore
Forgalmazó: | Columbia Pictures (USA) InterCom (Magyarország)
Gyártó: | Revolution Studios Cheyenne Enterprises Michael Lobell Productions
Bemutató: | 2003. március 7. (USA) 2003. április 24. (Magyarország)
Időtartam: | 116 perc
Nyelv: | angol
Korhatár: | R (USA) 16 (Magyarország)
Költségvetés: | 75 millió dollár
Bevétel: | 43,734,876 dollár (USA) 86,468,162 dollár (összes)
IMDb

A Nap könnyei (Tears of the Sun) egy 2003-as háborús akciófilm Antoine Fuqua, a Gyilkosok gyilkosa és a Kiképzés rendezőjétől. A főszerepő Bruce Willis, akinek az ezt megelőző munkája, a Hart háborúja szintén háborús tematikájú volt.

## [szerkesztés] Szereplők

Szereplő | Színész
--- | ---
A.K. Waters hadnagy | Bruce Willis
Dr. Lena Fiore Kendricks | Monica Bellucci
James 'Red' Atkins | Cole Hauser
Ellis 'Zee' Pettigrew | Eamonn Walker
Kelly Lake | Johnny Messner
Michael 'Slo' Slowenski | Nick Chinlund
Bill Rhodes kapitány | Tom Skerritt
Grace nővér | Fionnula Flanagan

## [szerkesztés] Történet

Figyelem: Itt a cselekmény részleteit vagy a végkifejletét is olvashatod.

A.K. Waters hadnagy vezetésével tengerészgyalogos osztag indul Nigériába, miután az ország demokratikus kormányzata összeomlik és egy katonai diktátor veszi át az uralmat. Küldetésük: kimenekíteni az Egyesült Államok polgárát, Dr. Lena Kendricks misszionáriust, aki kórházat tart fenn az afrikai országban. Megtagadva a parancsot, az egység megmenti a lakosok egy csoportját is, s ennek következményeképp a felkelő erők üldözőbe veszik őket a dzsungelen át. Végül kiderül, hogy a menekültek egyike az elnöki család egyetlen túlélője, akit a felkelők holtan akarnak tudni. A csapat és a menekültek kénytelenek a kameruni határ felé venni az irányt, nyomukban az ellenséggel, akiket semmi sem állíthat meg abban, hogy végezzenek Watersszel, embereivel és a civilekkel.

## [szerkesztés] Érdekességek

- Egy kaszkadőr életét vesztette a forgatás alatt egy ejtőernyős jelenet felvételekor Oceanónál, Kaliforniában. Nyolc másik társával ugrott 14000 láb magasságból, azonban a partok helyett 300 yard távolságban landolt a tengeren, és megfulladt.
- A film címe a Die Hard 4 alcímeként volt számon tartva annak a filmnek a stúdiójánál. Mivel a projekt még csak kezdeti státuszban tartott, Bruce Willis engedélyt kért a stúdiótól, hogy felhasználhassa a címet ezen produkcióhoz, s cserébe elkötelezte magát a Live Free of Die Hardhoz.
- A filmben Emerson késeket használnak. Ez a típus kézzel készül, s rendkívül népszerű a törvény erőinek és katonai közösségek körében.
- A forgatáson használt U.S. Navy SH-60B Seahawk helikopterek a hawaii Kaneohe Marine Corps Base Oahu-n állomásozó HSL-37 "Easy Riders"-től vannak.
- Ez az első film, melyet a USS Harry S. Truman elnevezésű Nimitz-osztályú nukleáris repülőgép-hordozón forgattak.
- A forgatás kezdetekor az összes színésztől, aki tengerészgyalogost játszott, azt kérték, hogy mindig a karakterük neveivel szóljanak egymáshoz, még a kamerákon kívül is, hogy így segítsék elő a katonák között szokásos kapcsolat elsajátítását.
- Az összes tengerészgyalogost alakító színész kéthetes felkészítőtáboron vett részt.
- Kevin Tod Smith színészt beválasztották egy szerepre, azonban még a forgatás előtt meghalt.
- Két színész is alakított Vin Diesel ugyanazon karakterét üldöző fejvadászt, akik itt katonát játszanak: Cole Hauser a Pitch Black – 22 évente a sötétségben, Nick Chinlund pedig a folytatásban, A sötétség krónikájában.
- Cole Hauser és Bruce Willis már játszott együtt korábban a Hart háborújában.

## [szerkesztés] Külső hivatkozások

- Hivatalos oldal
- A Nap könnyei az IMDb-n
- A Nap könnyei a Cinematrixon

A lap eredeti címe "http://hu.wikipedia.org../../../a/_/n/A_Nap_k%C3%B6nnyei_e1be.html"

Kategóriák: 2003 filmjei | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- 日本語